CELEX: 32014R0270
Language: fi
Date: 2014-03-17 00:00:00
Title: Neuvoston asetus (EU) N:o 270/2014, annettu 17 päivänä maaliskuuta 2014 , tiettyjen Kongon demokraattista tasavaltaa koskevien rajoittavien toimenpiteiden käyttöönotosta annetun neuvoston asetuksen (EY) N:o 889/2005 muuttamisesta

18.3.2014   
            
            
               FI
            
            
               Euroopan unionin virallinen lehti
            
            
               L 79/34
            
         
      NEUVOSTON ASETUS (EU) N:o 270/2014,
   annettu 17 päivänä maaliskuuta 2014,
   tiettyjen Kongon demokraattista tasavaltaa koskevien rajoittavien toimenpiteiden käyttöönotosta annetun neuvoston asetuksen (EY) N:o 889/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta 20 päivänä joulukuuta 2010 annetun neuvoston päätöksen 2010/788/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EY) N:o 889/2005 (2) otettiin käyttöön Kongon tasavaltaa koskevia rajoittavia toimenpiteitä, joita sovelletaan neuvoston yhteisen kannan 2005/440/YUTP (3) sekä Yhdistyneiden kansakuntien turvallisuusneuvoston 18 päivänä huhtikuuta 2005 antaman päätöslauselman 1596 (2005) ja sen jälkeen annettujen asiaa koskevien Yhdistyneiden kansakuntien päätöslauselmien mukaisesti. Neuvoston yhteisellä kannalla 2008/369/YUTP (4) kumottiin yhteinen kanta 2005/440/YUTP. Neuvoston päätöksellä 2010/788/YUTP kumottiin yhteinen kanta 2008/369/YUTP.
            
         
               (2)
            
            
               Yhdistyneiden kansakuntien turvallisuusneuvosto päätti 30 päivänä tammikuuta 2014 antamallaan päätöslauselmalla 2136 (2014) aseidenvientikieltoa koskevasta lisäpoikkeuksesta.
            
         
               (3)
            
            
               Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (4)
            
            
               Asetus (EY) N:o 889/2005 olisi näin ollen muutettava,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 889/2005 3 artiklan 1 kohtaan alakohta seuraavasti:
   
               "c)
            
            
               aseisiin ja niihin liittyviin tarvikkeisiin liittyvän teknisen avun, rahoituksen ja rahoitustuen antamiseen, jos kyseinen apu on tarkoitettu yksinomaan Afrikan unionin alueellisen erityisryhmän tukemiseen ja käyttöön."
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä maaliskuuta 2014.
      
         
            Neuvoston puolesta
         
         
            Puheenjohtaja
         
         C. ASHTON
         
      
   
   
      (1)  EUVL L 336, 21.12.2010, s. 30.
   
      (2)  Neuvoston asetus (EY) N:o 889/2005, annettu 13 päivänä kesäkuuta 2005, tiettyjen Kongon demokraattista tasavaltaa koskevien rajoittavien toimenpiteiden käyttöönotosta ja asetuksen (EY) N:o 1727/2003 kumoamisesta (EUVL L 152, 15.6.2005, s. 1).
   
      (3)  Neuvoston yhteinen kanta 2005/440/YUTP, 13 päivältä kesäkuuta 2005, Kongon demokraattista tasavaltaa koskevista rajoittavista toimenpiteistä ja yhteisen kannan 2002/829/YUTP kumoamisesta (EUVL L 152, 15.6.2005, s. 22).
   
      (4)  Neuvoston yhteinen kanta 2008/369/YUTP, hyväksytty 14 päivänä toukokuuta 2008, Kongon demokraattista tasavaltaa koskevista rajoittavista toimenpiteistä ja yhteisen kannan 2005/440/YUTP kumoamisesta (EUVL L 127, 15.5.2008, s. 84).